OzLabs/hebrew-wiki-articles huggingface dataset:
Half-Life: Blue Shift

Half Life: Blue Shift הוא חבילת הרחבה של Half Life שבו מגלמים את בארני קלהון - שומר שעבד במעבדות של Black Mesa והכיר את גורדון.
Half Life: Blue Shift הוא משחק על מדע בדיוני בגוף ראשון.

המשחק פותח על ידי Valve ו-Gearbox Software ויצא ב-12 ביוני 2001 ופורסם על ידי Sierra Entertainment וב-24 באוגוסט 2005 הגיע גם לסטים

כמו חבילת ההרחבה הקודמת (Half-Life: Opposing Force) הסיפור הוא בידיוק כמו של Half-Life רק מנקודת מבט של דמות אחרת, הגיבור במשחק זה הוא מאבטח "בארני קלהון" שהיה מועסק בתור המאבטח של "בלאק מסה".לאחר תקלה מדעית שנגרמת ב"בלאק מסה" שגרמה לפלישת חייזרים, קלהון חייב להילחם ולהגיע למקום מבטחים.

המשחק קיבל הערכה שלילית מידי השחקנים מרחבי העולם, מכיוון שהוא היה חסר תוכן חדש וזהה לגרסאות הקודמות: Half-Life ו-Half-Life: Opposing Force.

== עלילה ==
בדומה למשחק המקורי, ברני קלהון מגיע בקרון רכבת חשמלית לאגף C בו הוא עובד כמאבטח ב"בלק מאסה". בהיגעו לשם, לאחר כדקה של טיפול בתקלה בדלת, הוא נקרא לעזור בהפעלת מעלית ראשית באגף G שמשום מה נתקעה. ברני לובש את אפודו, טוען את נשקו ויוצא למעלית התקועה, אך הוא נאלץ ללכת ברגל עקב תקלות בקרונות הרכבת. לאחר שהפעיל את המעלית בהיותו מתקבל בקרירות על ידי המדענים, הניסוי של גורדון פרימן מתבצע ומשתבש וגורם לשיבוש קשה של המעלית וכך ברני הופך עד ראייה לפלישת החייזרים. ברגע הבא, המעלית מתמוטטת וברני מתעלף בעוד שני המדענים אותם ליווה נהרגים.

כשברני חוזר להכרה, הוא מתחיל להילחם בחייזרים דמויי הכלב וראשי הסרטן ובעצת מדען שמצא מתחבא, יוצא לכיוון התעלה הצפונית על מנת לצאת מהמקום. בדרך הוא ממשיך להילחם בדמויי כלב, ראשי סרטן וורטיגונטים, אשר משתמשים בחשמל כדי לתקוף. ביוצאו מהתעלה, מגיע ברני לחצרות המיון של בלק מאסה, ולומד ממדען בשם דוקטור הרולד שהוא וחברו דוקטור רוזנברג ועוד קבוצת מדענים קטנה ניסו לברוח למעבדת אבטיפוס המשמשת לניסויי שיגור (טלפורטציה) על מנת לברוח, אבל חלקם נתפסו. הרולד, אשר עונה על ידי קבוצת נחתים לפני שברני הגיע, מת מפצעיו, וברני מבין שרוזנברג הוא הסיכוי היחיד שלו לברוח למקום מבטחים. לבסוף, מוצא ברני את רוזנברג ומחלץ אותו ויורד איתו אל מעבדת האבטיפוס, שם על מנת לכוון במדויק את יעד הבריחה, רוזנברג שולח אותו לכוכב זן (Xen) ממנו הגיעו החייזרים כדי שיפעיל מכשיר של קבוצת מדענים שהגיעה לכוכב וחקרה את הקריסטלים שבו ונהרגה כליל. ברני מפעיל את המכשיר וחוזר אל רוזנברג ששולח אותו לקומה התחתונה ביותר אל הגנרטור הראשי כדי להביא תא כוח טרי ומלא בשביל הטלפורטר הגדול, כי השליחה של ברני לכוכב זן רוקנה את הסוללה שהייתה.

לאחר שנלחם בנחתים וחייזרים גם בקומת הגנרטור הראשי, ברני חוזר לרוזנברג עם סוללה מלאה ועוזר לו להפעיל את הטלפורטר ולשגר את כולם למקום היציאה. ברני יוצא מהמעבדה אחרון וברגע האחרון לפני שהנחתים הפולשים הרסו את הטלפורטר ואת רוב המעבדה. הרס הטלפורטר גרם ל"ריפלוקס הרמוני שוטף", תופעת לוואי של השיגור אשר משגרת את ברני אקראית למקומות בזן ובלק מאסה, באחד מהם הוא עד ללכידת גורדון פרימן בידי נחתים. לבסוף מתייצב השיגור ונעצר וברני חוזר אל רוזנברג ושאר המדענים ובורח איתם ברכב שטח של החברה.

==קישורים חיצוניים==

* 

* 

קטגוריה:משחקי וידאו משנת 2001
קטגוריה:Half-Life
קטגוריה:משחקי וידאו שפותחו בארצות הברית
מסדר פרנץ יוזף

צלב המסדר
מסדר פרנץ יוזף או בשמו המלא המסדר האוסטרי הקיסרי של פרנץ יוזף (בגרמנית: Kaiserlich-Österreichische Franz-Joseph-Orden), הוקם על ידי פרנץ יוזף הראשון, קיסר אוסטריה ב-2 בדצמבר 1849, בחגיגות יום השנה הראשון להכתרתו לקיסר.

==העיטורים==
תחילה העניק המסדר עיטורים בעלי שלוש דרגות: צלב הכבוד, צלב המפקד וצלב האביר. עם אורחי הכבוד של המסדר נמנו אנטון ברוקנר ואמיל בודו.

צלב עם כוכב המפקד, אשר דורג ישר מתחת לצלב הכבוד, נוסף בשנת 1869, וצלב הקצין, אשר דורג בין צלב המפקד לצלב האביר, הוצג לראשונה ב-1 בפברואר 1901.

הדרגות:
* 60px - צלב כבוד
* 60px - צלב עם כוכב המפקד
* 60px - צלב המפקד
* 60px - צלב הקצין
* 60px - צלב האביר
 
צלב הכבוד, צלב עם כוכב המפקד וצלב הקצין נענדו כסיכות לדש, בעוד שצלב המפקד נענד בסרט סביב הצוואר. צלב האביר נענד כסיכה בצד השמאלי של החזה כשהצלב נתלה על סרט משולש. צלבי המפקד והאביר נתלו במקור על סרט בצבע אדום, בהתאם לעיטורים אוסטרו הונגרים אחרים מאותה התקופה. 

מסדר פרנץ יוזף נבדל בהוספת עיטורי מלחמה וחרבות, אולם העיטור ניתן בפועל בדרך כלל עבור שירות מצוין, ולאו דווקא עבור מעשה גבורה אל מול האויב.

==הענקת העיטורים==
הטקס נערך ללא הבדל דת, מוצא, לאום או מעמד. לכל חברי המסדר נתנה גישה לחגיגות המסדר. 

עם מקבלי העיטור נמנים: יצחק גולדמן, ברנהרד גולדמן, מאוריצ'יו ברוצ'ינר, וילהלם שטיאסני ואלפרד גרינפלד, פרידייש גרוס ועוד. 

המסדר חדל מלהתקיים עם פירוקה של האימפריה האוסטרו-הונגרית בשנת 1918, ולא הוקם מחדש עם הקמת הרפובליקה האוסטרית בשנת 1919, בה תארים הפכו לבלתי חוקיים.

==קישורים חיצוניים==

פרנץ יוזף
קטגוריה:האימפריה האוסטרו-הונגרית
קטגוריה:פרסים הונגריים
קירגיזסטן במשחקים הפאראלימפיים

קירגיזסטן השתתפה לראשונה ב באטלנטה (1996), כששלחה למשחקים שני ספורטאים, ומאז משתתפת במשחקים דרך קבע. במשחקי החורף השתתפה קירגיזסטן לראשונה ב.

==היסטוריה==
המתחרים ששלחה קירגיזסטן למשחקים הפאראלימפיים השונים התחרו כולם בתחרויות הרמת כוח. המשלחות אותן שלחה המדינה למשחקים לאורך השנים היו תמיד קטנות בגודלן, ומעולם לא עלו על שלושה ספורטאים. במשלחותיה של המדינה ייצגו אותה גברים בלבד ומעולם לא נשלחה ספורטאית. הספורטאים הנכים אותם שלחה קירגיזסטן למשחקים מעולם לא זכו במדליה פאראלימפית, ולא הגיעו להישגים ספורטיביים משמעותיים.

==ראו גם==
* קירגיזסטן במשחקים האולימפיים
* קירגיזסטן במשחקים האולימפיים לנוער

==הערות שוליים==

קטגוריה:מדינות במשחקים הפאראלימפיים
קטגוריה:קירגיזסטן: ספורט
מונגוליה במשחקים הפאראלימפיים

מונגוליה השתתפה לראשונה ב בסידני (2000), כששלחה למשחקים שני ספורטאים, ומאז משתתפת במשחקים דרך קבע. במשחקי החורף השתתפה מונגוליה לראשונה ב.

==היסטוריה==
המשלחת הראשונה של מונגוליה למשחקים הפאראלימפיים בסידני בשנת 2000 כללה שני ספורטאים, גברים שניהם, שהתחרו במקצועות האתלטיקה והקשתות ולא הצליחו לזכות במדליה. הקשת באטרייב דמבדונדוג, שהתחרה בסידני, המשיך והתחרה גם ב וב. במשחקים שנערכו בבייג'ינג היה דמבדונדוג לספורטאי המונגולי הראשון שמצליח לזכות במדליה פאראלימפית, כאשר הצליח לגבור בגמר האישי על היריב הסיני.

==ראו גם==
* מונגוליה במשחקים האולימפיים
* מונגוליה במשחקים האולימפיים לנוער

==הערות שוליים==

קטגוריה:מדינות במשחקים הפאראלימפיים
קטגוריה:מונגוליה: ספורט
Half-Life 2: Deathmatch

Half-Life 2: Deathmatch - מצב מרובה משתתפים ל-Half Life 2. המשחק פותח על ידי Valve ויצא בנובמבר 2004 לסטים. המשחק כולל את אותו מנוע שנמצא ב-Half-Life 2 וכולל רמות ייחודיות המאפשרות לשחק במצב מרובה משתתפים. ב-10 בינואר 2008 Valve איפשרה גם לשחקנים שמשחקים על הכרטיס הגרפי NVIDIA לשחק במשחק.

== משחקיות ==
Deathmatch - כל פעם מתחילים מחדש מבלי לעבור סיבוב שלם, והמטרה היא בסך הכל להרוג, לאחר שהורגים שחקן כלשהו, אחרי פחות מ-3 שניות הוא חוזר למשחק. במצב זה הוא אין קבוצות אלא כולם מול כולם.

Team Deathmatch - דומה ל-Deathmatch רק שבו יש קבוצות.

== ציונים ==
המשחק קיבל ציונים גבוהים מהאתרים IGN שנתנה ציון של 9.7/10 ומהאתר GameSpot שנתן ציון של 9.2/10.
{| class="wikitable"
|-
! האתר !! הציון
|-
| IGN || 9.7/10
|-
| GameSpot || 9.2/10
|}

== ראו גם ==
*Half-Life 2

== קישורים חיצוניים ==
* 

קטגוריה:משחקי יריות ממוחשבים (גוף ראשון)
קטגוריה:Half-Life
קטגוריה:משחקי וידאו משנת 2004
קטגוריה:משחקי וידאו מרובי משתתפים
Half-Life 2: Lost Coast

Half-Life 2: Lost Coast הוא תוספת קטנה למשחק Half-Life 2 אשר פותחה על ידי חברת Valve. המשחק פורסם לראשונה להורדה ללא תשלום ב-27 באוקטובר 2005 עבור כל מי שרכש את המשחק Half Life 2. התוספת היא למעשה מיני משחק אשר מטרתה העיקרית הייתה להמחיש את יכולת העיבוד הגבוהה בזמן אמת של הסביבות הווירטואליות במשחק (טכנולוגיית HDRR) אשר בהן נעשה שימוש במנוע התלת־ממד של המשחק. השלב נוצר עם מגוון רחב של סביבות וירטואליות על מנת להדגיש את האפקטים השונים שמנוע התלת־ממד מסוגל להפיק בזמן אמת.

במשחק זה גיבור המשחק גורדון פרימן נע במעלה צוק גבוה על מנת לסכל שיגור טילים ממשגר טילים על העיר הסמוכה. שלב זה נוצר במקור עבור המשחק Half-Life 2, אבל בסופו של דבר הוסר מהמשחק.

==עלילה==
עלילת המשחק מתרחשת במזרח אירופה, באחת ממדינות ברית המועצות לשעבר. בתחילת המשחק הגיבור, גורדון פרימן, מצא את עצמו ליד מזח רקוב ומתפורר, בקרבת מנזר הממוקם על צוק אשר משקיף על עיירה קטנה בשם סנט אולגה. בהמשך, דייג זקן מזהה את פרימן ומפנה אותו למנזר אשר ממנו הקומביין נוהגים לשגר טילים על העיירה.

בהמשך גורדון מטפס לעבר המנזר, נתקל בהתנגדות כבדה מצד החיילים ששומרים עליו ומנסים לעצור אותו. בהמשך גורדון מצליח להגיע למנזר ולהשבית את משגר הטילים. בעקבות כך קבוצת חיילים נוספת תוקפת את המנזר בעת שמסוק תקיפה של הקומביין מגבה את החיילים. לאחר שפרימן מביס את החיילים, הוא משמיד את המסוק באמצעות רקטה נגד טנקים. המסוק מתרסק על פיגומים ויוצר עבור פרימן נתיב המוביל את פרימן בחזרה אל המזח. הדייג מברך את פרימן על ההצלחה שלו ומזמין אותו לסעודה בסנט אולגה.

==קישורים חיצוניים==
* 
* 

== הערות שוליים ==

קטגוריה:משחקי וידאו משנת 2005
קטגוריה:Half-Life
קטגוריה:משחקי וידאו שפותחו בארצות הברית
ניקולאי צ'רקסוב

ניקולאי צ'רקסוב (ברוסית: Никола́й Константи́нович Черка́сов; 27 ביולי 1903 – 14 בספטמבר 1966) היה שחקן תיאטרון וקולנוע סובייטי.
הוא היה בעל תואר האמן העממי של ברית המועצות (1947), חתן פרס סטלין 5 פעמים (1941, 1946, 1950, 1951-פעמיים) ופרס לנין (1964).

==ביוגרפיה==
ניקולאי צ'רקסוב נולד בסנקט פטרבורג במשפחת פקיד במערכת רכבות הברזל. החל משנת 1919 הוא החל להשתתף בהצגות תיאטרון. בשנת 1926 סיים צ'רקסוב את לימודיו במכון לאמנויות בסנקט פטרבורג. בתחילת דרכו היה שחקן פנטומימה. במשך מספר שנים הופיע בהצגות של תיאטראות שונים. בשנת 1933 התקבל לתיאטרון על שם פושקין בסנקט פטרבורג ועבר בתיאטרון זה עד לשנת 1965.

זכה לפופולריות לאחר שצולם בסרטי הרפתקאות על פי סיפורי "ילדי רב חובל גרנט" (1936) ו"אי המטמון" (1937). לאחר מכך גילם את התפקיד הראשי בסרטים "פיוטר הגדול" (1937-38) ואלכסנדר נבסקי של סרגיי אייזנשטיין (1938). בשנים 1944-1945 כיכב בסרט של סרגיי אייזנשטיין "איוואן האיום".

בשנת 1958 זכה לפרסים בפסטיבלים בינלאומיים עבור התפקיד הראשי בסרט "דון קישוט".

צ'רקסוב היה פעיל ציבורי. בשנת 1948 התמנה למנהל סניף ארגון השחקנים בסנקט פטרבורג. על פעילותו הציבורית והצלחותו כשחקן הוענק לו פעמיים עיטור לנין ופעמיים עיטור הדגל האדום.

צ'רקסוב כתב מספר ספרים על פעילותו כשחקן ורשמים מנסיעותיו למדינות שונות.

2 בנותיו נפטרו במהלך מלחמת העולם השנייה, בנו שרד והקים משפחה.

נפטר בשנת 1966 ונטמן במנזר אלכסנדר נבסקי.

דיוקנו של צ'רקסוב הוטבע על עיטור אלכסנדר נבסקי הסובייטי והרוסי.

==קישורים חיצוניים==

* [http://www.cherkasov.spb.ru אתר לזכרו] 
* 

קטגוריה:אמנים שעל שמם כוכב לכת מינורי
קטגוריה:שחקני קולנוע וטלוויזיה רוסים
קטגוריה:זוכי פרס לנין
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:שחקני קולנוע וטלוויזיה סובייטים
קטגוריה:סובייטים שנולדו ב-1903
קטגוריה:סובייטים שנפטרו ב-1966
יולי רייזמן

יולי רייזמן (ברוסית: Ю́лий Я́ковлевич Ра́йзман; 15 בדצמבר 1903 – 11 בדצמבר 1994) היה במאי קולנוע סובייטי ממוצא יהודי. רייזמן קיבל את תואר אמן העם של ברית המועצות (1964), חתן פרס סטלין 6 פעמים (1941, 1943, 1946- פעמיים, 1950 ו-1952), פרס ברית המועצות (1983) וגיבור העמל הסוציאליסטי (1973). בשנת 1988 הוענקו לו פרס ניקה.

==קורות חיים==
יולי רייזמן נולד במוסקבה. בשנת 1924 החל לעבוד כעוזרו של במאי הקולנוע יעקב פרוטזנוב. החל משנת 1926 התחיל לביים סרטים באופן עצמאי. לחלק מסרטיו היה שותף לכתיבת תסריט.

בשנת 1935 זכה להצלחה עם סרט "הטייסים". שיא נוסף בקריירה שלו היה סרט "משנקה" (1942) שצילומיו החלו עוד לפני תחילת מלחמת העולם השנייה. בהמשך צילם כמה סרטים בנושאים פוליטיים. בשנת 1947 הוגלה ממוסקבה לריגה בה היה אולפן לקולנוע. אומנם בהיותו שם ביים סרט שזכה בפרס סטלין והורשה לחזור למוסקבה. בתחילת שנות ה-50 נרדף עקב מוצאו היהודי. במהלך סוף שנות ה-50 ושנות ה-60 ביים מספר סרטים שזהו לתהודה ציבורית גדולה בברית המועצות.

הסרט "החיים הפרטיים" (1982) זכה לפרס בפסטיבל הסרטים של ונציה והיה מועמד לפרס אוסקר כסרט הזר הטוב ביותר.

בשנים 1944-1964 רייזמן לימד ב-VGIK.

רייזמן זכה לעיטורים רבים עבור תרומתו לקולנוע הסובייטי, ביניהם עיטור לנין (פעמיים), עיטור הדגל האדום של העמל (פעמיים) ועוד. בשנת 1988 הוענק לו פרס ניקה.

==פילמוגרפיה (חלקית)==
* 1935 - "הטייסים" (Лётчики)
* 1936 - "הלילה האחרון" (Последняя ночь), שותף לתסריט, זכה בפרס סטלין
* 1942 - "משנקה" (Машенька), זכה בפרס סטלין
* 1944 - "בהקשר להפסקת אש עם פינלנד" (סרט תעודה) (К вопросу о перемирии с Финляндией), זכה בפרס סטלין
* 1945 - "ברלין" (סרט תעודה) (Берлин), זכה בפרס סטלין
* 1949 - "רייניס" (Райнис), זכה בפרס סטלין
* 1950 - "מעוטר בכוכב הזהב" (Кавалер Золотой Звезды), זכה בפרס סטלין
* 1957 - קומוניסט" (Коммунист)
* 1961 - "ומה אם זה האהבה?" (А если это любовь?), שותף לתסריט
* 1982 - "החיים הפרטיים" (Частная жизнь), שותף לתסריט, זכה בפרס ברית המועצות

==קישורים חיצוניים==

קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:מקבלי עיטור הידידות בין העמים
קטגוריה:במאי קולנוע סובייטים
קטגוריה:תסריטאי קולנוע סובייטים
קטגוריה:אנשי חינוך סובייטים
קטגוריה:במאי קולנוע יהודים רוסים
קטגוריה:יהודים סובייטים
קטגוריה:אישים הקבורים בבית העלמין טרויקורובסקויה
קטגוריה:סובייטים שנולדו ב-1903
קטגוריה:סובייטים שנפטרו ב-1994
לוסיאנו קוראה

לוסיאנו ריביירו קוראה (בפורטוגזית: Luciano Ribeiro Corrêa; נולד ב-25 בנובמבר 1982 בברזיליה) הוא ג'ודוקא ברזילאי המתחרה בקטגוריית המשקל של עד 100 ק"ג, לשעבר אלוף העולם בג'ודו בקטגוריה זו.

==הישגים==
הישגו החשוב הראשון של קוראה בזירה הבינלאומית היה כשזכה במדליית הזהב במשחקים הפאן-אמריקאיים עד גיל 20 שנערכו באקפולקו בשנת 2001. בשנת 2002 זכה באליפות דרום אמריקה, באליפות אמריקה שנערכה באותה שנה בסנטו דומינגו זכה במדליית הארד, וכן הוכתר לראשונה כאלוף ברזיל. באוניברסיאדה שנערכה בטגו בשנת 2003 זכה קוראה במדליות זהב הן בקטגוריית המשקל הרגילה שלו והן בקטגוריית המשקל הפתוחה. על אף הישגיו, לא נשלח לאולימפיאדת אתונה (2004), בה ייצג את ברזיל מריו סבינו, זוכה מדליית הזהב במשחקים הפאן-אמריקאיים של 2003.

בשנת 2005 זכה קוראה במדליית הזהב באליפות אמריקה שנערכה בקגואס שבפוארטו ריקו. בהמשך השנה זכה גם במדליית ארד באליפות העולם שנערכה בקהיר, ובמשחקים הפאן-אמריקאיים שנערכו בריו דה ז'ניירו ב-2007 זכה במדליית הארד. באליפות העולם שנערכה אף היא בריו דה ז'ניירו באותה שנה רשם את הישג השיא שלו, כשהוכתר כאלוף העולם. באולימפיאדת בייג'ינג (2008) היה רחוק מיכולתו באליפות העולם. הוא הפסיד כבר בקרב הראשון להולנדי הנק חרול, ובבית הניחומים גבר על אריק זאבי אך הפסיד ברבע הגמר לפולני פז'מיסלאב מתיאשק, והודח.

באליפות אמריקה שנערכה ב-2009 בבואנוס איירס זכה במדליית ארד בקטגוריית המשקל הרגילה שלו, אך גם במדליית זהב בקטגוריית המשקל הפתוחה. במשחקים הפאן-אמריקאיים שנערכו ב-2011 בגואדלחרה זכה במדליית הזהב.

באולימפיאדת לונדון (2012) הודח קוראה שוב בידי הנק חרול, הפעם בשמינית הגמר. באליפות העולם שנערכה בריו דה ז'ניירו ב-2013 הודח כבר בסיבוב השני.

==קישורים חיצוניים==

* [http://www.judovision.org/?s=Luciano+Correa סרטוני וידאו של קרבות בהם השתתף] באתר Judo Vision

קטגוריה:ג'ודוקא ברזילאים
קטגוריה:ספורטאים ברזילאים
קטגוריה:אלופי עולם בג'ודו
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת לונדון (2012)
קטגוריה:ברזילאים שנולדו ב-1982
Ls

ls (באנגלית: List Directory Contents) היא פקודה במערכת הפעלה דמוית יוניקס המציגה רשימה של ספריות וקבצים במיקום נבחר.

==שימוש==
השימוש הסטנדרטי בפקודת <code>ls</code>, בסביבת יוניקס, יתבצע כדלקמן ויציג ספריות וקבצים בתיקייה הנוכחית: <syntaxhighlight lang="bash">
$ ls
acpi ImageMagick-6 protocols
adduser.conf init pulse
aliases init.d python
aliases.db initramfs-tools python2.7
alternatives inputrc python3
anacrontab insserv python3.5

</syntaxhighlight>הצגת תוכן של ספריה אחרת באמצעות פקודת <code>ls</code>, יתבצע כדלקמן: <syntaxhighlight lang="bash">
$ ls /home/username/myfolder
 file1 file2 file3
</syntaxhighlight>

הצגת ספריות וקבצים מוסתרים באמצעות פקודת <code>ls</code>, יתבצע כדלקמן:

* ספריות וקבצים המתחילים בנקודה מורים על תוכן מוסתר.
<syntaxhighlight lang="bash">
$ ls -a
. .gemrc .putty
.. .git .rbenv
.adobe .gitconfig .pki
.android .gnome .profile
Android .gnome2 Public

</syntaxhighlight>הצגת מידע נרחב יותר אודות תוכן הספרייה, כגון: הרשאות, גודל, תאריך יצירה ועוד, יתבצע כדלקמן:<syntaxhighlight lang="bash">
$ ls -l
total 32
drwxr-xr-x 2 username username 4096 Sep 18 2019 Desktop
drwxr-xr-x 2 username username 4096 Sep 18 2019 Documents
drwxr-xr-x 2 username username 4096 Sep 18 2019 Downloads
drwxr-xr-x 2 username username 4096 Sep 18 2019 Music
drwxr-xr-x 2 username username 4096 Sep 18 2019 Pictures
drwxr-xr-x 2 username username 4096 Sep 18 2019 Public
drwxr-xr-x 2 username username 4096 Sep 18 2019 Templates
drwxr-xr-x 2 username username 4096 Sep 18 2019 Videos

</syntaxhighlight>ניתן לשלב ערכים נוספים:

* ls -h: הצגת המידע בפורמט אנושי המתאים לקריאה.
* ls -ld: הצגת מידע אודות ההרשאות של התיקייה הנוכחית בה נמצא המשתמש.
* man ls: יציג את ספר הוראות של פקודה זו.

==קישורים חיצוניים==

==הערות שוליים==

קטגוריה:פקודות יוניקס
קטגוריה:פקודות מחשב
החברה לחקר התרבות הערבית-היהודית של ימי הביניים

החברה לחקר התרבות הערבית היהודית של ימי הביניים (ראשי תיבות באנגלית: SJAS) היא אגודה למחקר היהדות דוברת השפה הערבית והאסלאם, והחברה היהודית והערבית בימי הביניים. הוקמה בשיקגו בשנת 1984. מטרתה לחקור את השפות, התרבות ואורח החיים של היהודים בארצות שנכבשו על ידי הערבים מאז המאה ה-6.מרכז החברה שוכן ביד יצחק בן-צבי בירושלים. מקורות חשובים לחקר החברה היהודית בארצות דוברות הערבית הוא אוצר התעודות הגדולות בגניזה הקהירית, וכן אוספים גדולים ברחבי העולם, שאחד החשובים שבהם בעיר סנקט פטרבורג. החברה עורכת כנסים בינלאומיים ותומכת במחקרים בנושא ההיסטוריה של יהדות ארצות האסלאם ופרסומם בכתבי עת מדעיים וספרים. נשיאת החברה כיום (2024) היא פרופ' שרה סטרומזה.

== קישורים חיצוניים ==

קטגוריה:מכוני מחקר בנושא יהדות
קטגוריה:יהדות ארצות האסלאם
קטגוריה:יד יצחק בן-צבי
איוואן דורנובו

איוואן דורנובו (ברוסית: Ива́н Никола́евич Дурново́; 1 במרץ 1834 - 29 במאי 1903 (התאריכים לפי הלוח היוליאני) היה מדינאי רוסי, יושב ראש מועצת השרים של רוסיה בשנים 1895–1903.

==ביוגרפיה==
איוואן דורנובו נולד בכפר בגוברניית צ'רניגוב (היום בשטח אוקראינה) באחוזה משפחתית. בשנת 1852 הוא סיים בית הספר לקציני חיל התותחנים בסנקט פטרבורג. לאחר סיום מלחמת קרים התפטר משרות צבאי וחזר לאחוזה משפחתית בקרבת צ'רניגוב.

הוא השתתף באופן נרחב בפעילות ציבורית מקומית. בשנת 1863 התמנה לתפקיד מושל הגוברניה. בשנת 1870 הועבר לתפקיד מושל לייקטרינוסלב (גם הוא בשטח אוקראינה של היום). בשנת 1882 הועבר לבירה והתמנה לסגן שר הפנים. דורנובו היה מקורב למשפחת הקיסר אלכסנדר השלישי ולכן מונה למנהל מחלקת תרומות הקיסרית.

לאחר פטירת שר הפנים בשנת 1889, דורנובו התמנה במקומו. בהיותו שר הפנים הוא העביר מספר שינויי חקיקה שחיזקו את הממשל המרכזי על חשבון מוסדות שלטון מקומיים. בני זמנו מציינים שלדורנובו לא היו דעות עצמאיות והוא עקב לאחר הוראות של הקיסר. למרות שהיה לו מוניטין רב במשפחת הקיסר, לא הייתה כלפיו הערכה רבה בציבור ובפקידות הגבוהה. סרגיי ויטה תיאר אותו כ"אדם נחמד אך לא חכם, לא תרבותי, אוהב לארח אך ערמומי"

בשנת 1894 הוציא צו שהרחיב את התקנים וסמכויות המשטרה.

דורנובו דגל בהקפדה על חוקי הגבלות כלפי יהודים. בתקופתו יהודים רבים הוגלו מערים הגדולות בחזרה לתחום המושב.

==קישורים חיצוניים==

* [http://www.hrono.ru/biograf/bio_d/durnovo_in.php קורות חיים] 

קטגוריה:ראשי ממשלת רוסיה
קטגוריה:האימפריה הרוסית: פוליטיקאים
קטגוריה:מקבלי עיטור אלכסנדר נבסקי (האימפריה הרוסית)
קטגוריה:אנשי צבא רוסים במלחמת קרים
קטגוריה:ילידי 1834
קטגוריה:רוסים שנפטרו ב-1903
יצחק הוברמן

הרב יצחק הכהן הוברמן (ו' בסיוון תרנ"ו, מאי 1896 - י"ג בטבת תשל"ז, ינואר 1977) היה מקובל חסידי, ואב"ד ורב מחנה העקורים וצלר. התפרסם בשם "הצדיק מרעננה".

== ביוגרפיה ==
נולד בבילגוריי, לזלאטה אסתר ולרבי אשר אנשיל. בילדותו היה מתמיד גדול ובגיל 10 כבר למד עם הבחורים המבוגרים אצל רבי יעקב מרדכי זילברמן, רב העיר ותלמידו של רבי יעקב אריה מטריסק. בשנת תרע"א (1911) נסע ללמוד בישיבתו של רבי שמואל בורנשטיין, ה"שם משמואל" מסוכטשוב. בפרוץ מלחמת העולם הראשונה נסע לוורשה שם הסתובב בחצרות אדמו"רים, בעיקר אצל האמרי אמת מגור. למד שם אצל רבי מנחם שכנא רוטשבול, בעל שו"ת "שם עולם". לאחר פטירת זה האחרון, למד אצל רבי צבי הירש גליקסון, חתנו של רבי חיים מבריסק. בשנת תרפ"ז חיבר חיבור על התורה ועל הש"ס. בשנות השואה הוגלה לסיביר והופקד שם לנסר עצים. לאחר שהכריחוהו לעבוד בשבת חתך בגרזן את קצה אצבעו. לאחר המלחמה עבר לווצלר שבגרמניה וכיהן שם ברבנות שש שנים. בכהונתו ברבנות דאג לחיזוק הדת בעיר, בין השאר עסק בהתרת עגונות ניצולות שואה. 

עלה לארץ ישראל בשנת תש"י והתיישב ברעננה. עם השנים התפרסם שמו כמקובל ואיש מופת ורבים נהרו אליו לקבל את ברכתו. היה מתפלל רבות על האנשים שהוזכרו אצלו ולפעמים היה מתפלל ובוכה מספר שעות על חולה. היה ממעט בשינה ומתמיד בלימוד, הן תורת הנגלה והן תורת הסוד. היה נוהג לפרש את מאורעות העולם על פי הקבלה. חיבר ספרים בכל מקצועות התורה, תורה, תלמוד, שו"ת הלכה למעשה, מדרשים וספרי קבלה. רבי יצחק הדפיס שני כרכים מספרו על התורה "בן לאשרי - ברכה משולשת". ספר זה נקרא על שם שחובר בשלושה מקומות, פולין, סיביר וישראל. רבי יצחק ערך את ספרו עוד בפולין ובהקדמת הספר יש הסכמות מרבנים שנפטרו שנים רבות לפני הדפסתו. לאחר פטירתו יצא כרך שלישי.

היה מקורב לחסידות גור והיה מעריצו של האדמו"ר רבי ישראל אלתר ה"בית ישראל" שהיה מכנהו "הרב מרעננה" ("דער רעננע'ר רוב") והיה מגיע לרעננה לצפות בו בהחבא.

נפטר בשנת תשל"ז ונקבר בהר המנוחות. לא הותיר אחריו ילדים. ישיבת ברכת יצחק ברעננה קרויה על שמו וכן שמו הונצח בישיבת "נר ישראל" של חסידות גור בירושלים.

== חיבוריו ==

*[http://www.otzar.org/wotzar/Book.aspx?62118& בן לאשרי ברכה משולשת] באוצר החכמה. חידושים ופירושים על התורה, ג' חלקים. בהקדמת הספר ביוגרפיה שלו. יצא לאור בשנית בשנת תשס"א. 
* [https://www.nli.org.il/en/books/NNL_ALEPH004369564/NLI בן לאשרי שו"ת], באתר הספרייה הלאומית. מכיל מאות התכתבויות בהלכה בין הרב הוברמן לרבנים אחרים, בהם הרב שלמה דוד כהנא, הרב נפתלי הניג (מחבר שו"ת [https://hebrewbooks.org/50013 תפארת נפתלי]), ואחרים. 

==קישורים חיצוניים==
* מאמר אודות קשריו עם אדמורי חב"ד הכולל סיפורים נדירים בשמו http://www.shturem.net/index.php?section=blog_new&article_id=101

קטגוריה:ישראלים ילידי פולין
קטגוריה:חסידי סוכטשוב
קטגוריה:מקובלים ישראלים
קטגוריה:רבנים חסידים ישראלים
קטגוריה:רעננה: רבנים
קטגוריה:יהודים הקבורים בהר המנוחות
קטגוריה:אישים שעל שמם ישיבות בישראל
קטגוריה:עולים בשנות ה-1950
קטגוריה:ישראלים שנולדו ב-1896
קטגוריה:ישראלים שנפטרו ב-1977
קטגוריה:בוגרי ישיבת תורת חיים (ורשה)
פונפון

[[כומתה עם פיף בצבע אדום]]
פונפון או בעברית פיף הוא גדיל כדורי רך או קווצת חוטים או סרטים. פיף יכול לבוא בצבעים, גדלים וזנים רבים, והם עשויים ממגוון רחב של חומרים כמו צמר, כותנה, נייר וכדומה.

פונפונים משמשים כקישוט לבגדים ונמצאים גם בשימוש בקרב מעודדות וכן על ידי אוהדי ספורט.

'פונפון' הוא שיבוש עברי של המילה הצרפתית פומפום (pompon), שמשמעותה זהה. המילה העברית 'פיף' מופיעה במשנה ומובנה מקלעת חוטים<ref></ref>.

==שימוש בפונפונים לעידוד==
לרוב, השימוש בפונפונים נעשה בזוגות (אחד בכל יד), אבל זה עשוי להשתנות עם דרישות מסוימות של הכוריאוגרפיה של ריקוד.

מרבית הפונפונים המשמשים לעידוד הם קלי משקל, עלותם זולה והם מופיעים בצבעים שונים, על ידי צוות העידוד ולעיתים גם נמכרים לצופים באירוע.
קבוצת ילדים המשתמשים בפונפונים במהלך ריקוד

==השימוש בבגדים==
הפונפון משמש כקישוט לכובעים, גרביים, שמלות, צעיפים, ובגדים אחרים. לעיתים מופיע הפונפון כחלק מתרבות הלבוש. למשל, למדי חיל הים הצרפתי ישנו פונפון בולט התפור במרכז הכומתה. למלחים הבלגים יש גרסה דומה בצבע תכלת. בנעלי החתונה המסורתיות של האיטלקים יש פונפון קטן, וכדומה.

===אנשי דת קתולים===
אנשי דת קתולים מהתקופה הרומית, נהגו ללבוש כומתה עם פונפון תפור במרכזה. צבע הפונפון ציין על דרגתו של הלובש אותה. הכמרים נהגו ללבוש את הכומתה השחורה עם פונפון בצבע שחור, להגמונים (Prelates) היה פונפון בצבע ארגמן, על הכומתות השחורות שלהם והצ'מברליינים (Chamberlains) נהגו ללבוש פונפון סגול. הבישופים והארכיבישופים לבשו כומתה סגולה עם פונפון באותו הצבע. לכומתה האדומה של הקרדינל לא היה פונפון, אלא לולאה אדומה בלבד. האפיפיור לא חבש כלל כומתה. לכמה מן הקהילות דתיות היו כומתות ייחודיים, כגון קהילת Norbertines שלבשו כומתה בצבע לבן עם פונפון באותו הצבע. כמה אבות סנט פרנסיס לבשו כומתה חומה עם פונפון שחור. קהילות אחרות עשויים היו ללבוש כומתה שחורה עם פונפון לבן, ירוק או כחול, או הכומתה השחורה של הכמורה החילונית.

== קישורים חיצוניים ==

== הערות שוליים ==

קטגוריה:ביגוד
קטגוריה:מלאכת יד
קטגוריה:תרבות ספורט
קטגוריה:רכיבי טקסטיל
יוסף שטיינהארט

הרב יוסף שטיינהארט (לפני שנת ה'ת"ס, 1700 – כ"ב באב ה'תקל"ו, 1776) היה רב ואב"ד באלזס ובעיר פיורדא, פוסק משמעותי ורב השפעה, ונחשב מגדולי התורה הבולטים בתקופת האחרונים.

== ביוגרפיה ==
יוסף שטיינהארט נולד לרבי מנחם מענדל בעיירה שטיינהארט שבפרנקוניה, בוואריה. בצעירותו למד בישיבת פיורדא מפי רבי יששכר ברמן פרנקל. בגיל מבוגר יותר נסע לפרנקפורט ולמד שם מפי הרב יעקב פופרש כ"ץ בעל "שב יעקב", שהיה לרבו המובהק.

היה בין חכמי התלמוד המובילים של זמנו, והתכתב עם כל גדולי הרבנים בזמנו, השאלות הופנו אליו מהונגריה, איטליה (ורונה), הולנד (אמסטרדם) ושווייץ. בדומה לכמה רבנים מובילים אחרים בני תקופתו, גם הרב שטיינהארט התנגד (בהקדמתו לספרו זיכרון יוסף) להופעתה של תנועת החסידות. 

רבנותו הראשונה הייתה בעיר ריקסהיים. הוא כיהן גם ברבנות שוואבך, ורפלדסווילר.

משנת תק"ט היה רב למדינת אלזס העליונה (כיום או-רן), ומקום מושבו היה בריקסהיים משנת תקט"ו היה רב למדינת אלזאס התחתונה בעיר נידרהיים . ומשנת תקכ"ג רב בפירט. לאחר פטירת רבי יהונתן אייבשיץ, היה מן המועמדים הבולטים להחליפו בכהונת רבנות קהילות אה"ו, אך מועמדותו סוכלה בעקבות התנגדות רבי יעקב עמדין, בשל תמיכתו ברב אייבשיץ בפולמוס ביניהם. נפטר בכ"ב באב ה'תקל"ו, ונקבר בבית הקברות הישן בפירט. 

== משפחתו ==
היה נשוי שלוש פעמים: אשתו הראשונה הייתה חיה כהן שפירא, בתו של עקיבא כהן שפירא, השנייה קריינדל, והשלישית רוזל.

הרב שטיינהארט מזכיר פעמים אחדות במהלך חיבורו את רעייתו הלמדנית קריינדל שגם הפצירה בו להדפיס את תורתו. קריינדל באה ממשפחת רבנים נודעת. אביה היה ר' ליב מוכיח ברלין מפרשבורג (נפטר בשנת תק"ג, 1743), ואחיה הוא הרב ישעיה פיק ברלין.

הרב שטיינהארט כתב בהקדמה לספרו כי נענש במידה רבה במותם של ילדיו ונכדיו, ועד כמה שידוע נשארו לו:
*בנו רבי משה (נפטר 1799) היה סופר ופרשן, חיבר פירוש על שער היחוד של תורת חובת הלבבות.
*בתו לאה, מאשתו הראשונה חיה. הייתה אשתו של הרב יצחק אהרון מפלסבורג.

*אחיינו היה מנחם מנדל שטיינהארט, שנולד לשמעון מהיינספורט וליטלה שהייתה אחותו.

== מתלמידיו ==
* רבי מרדכי בנט
* רבי משה טוביה זונדהיימר רבה של הנאו.<ref>כמובא כמו שמבואר בשו"ת אור פני משה, סוף סימן ה וסימן ז: דעת אדוני מורי ורבי, הגאון מה"ר יוסף שטיינהארט.</ref>
* רבי וולף היידנהיים

== חיבוריו ==
<small>לסריקה מקוונת ראו סעיף ספריו להלן</small>
*שו"ת זיכרון יוסף - ספר שאלות ותשובות פרי עטו
חיבוריו "משביר בר" ו"כח שור", התפרסמו אחר פטירתו על ידי נכדו הרב עקיבא שטיינהרט רבה של קובנא שבהונגריה.

* משביר בר - על התורה
* כח שור - על מסכת בבא בתרא

==קישורים חיצוניים==
* 
* 

==== <big>ספריו</big> ====
* [http://hebrewbooks.org/560 זיכרון יוסף], מהדורת פיורדא (פירט) ה'תקל"ג (1773) באתר כתבים עבריים (HebrewBooks)
* [http://hebrewbooks.org/6966 כח שור], מהדורת פראג ה'תקפ"ז (1827) (באתר כתבים עבריים - HebrewBooks)
* [http://hebrewbooks.org/6280 משביר בר], מהדורת פראג ה'תקפ"ח (1828) יצא לאור לאחר מותו בהוצאת בנו. (באתר כתבים עבריים - HebrewBooks)

==הערות שוליים==

קטגוריה:רבנים גרמנים
קטגוריה:אבות בתי דין
קטגוריה:יהדות אלזס
קטגוריה:פירט: רבנים
קטגוריה:ילידי 1720
קטגוריה:נפטרים ב-1776
קטגוריה:מחברי ספרי שו"ת: ראשוני האחרונים
פורטרס קורמנד

פורטרס לאמי-ווד קורמנד (בהונגרית: Fortress Lami-Véd Körmend) היא קבוצת כדורסל הונגרית מהעיר קורמנד במערב הונגריה. המתמודדת בליגת העל ההונגרית וביורופקאפ.

==היסטוריה==
הקבוצה נוסדה בשנת 1962. בסיום עונת 1974/75 העפילה הקבוצה לליגה הבכירה. החל מאמצע שנות השמונים ממוקמת הקבוצה באופן קבוע בצמרת הטבלה ומסיימת באחד המקומות הראשונים. בעונת 1986/87 זכתה הקבוצה באליפות הראשונה. במהלך שנות התשעים זכתה הקבוצה 6 פעמים בגביע ההונגרי.

===אירופה===
בעונת 1987/88 הפכה למועדון ההונגרי הראשון המשתתף במסגרת אירופאית בגביע קוראץ'. בהמשך השתתפה גם בגביע ספורטה. בעונת 2008/09 הפסידה הקבוצה במוקדמות היורוצ'לנג' לקבוצת אייפל-טאוור דן בוס בסיכום שני מפגשים.

הקבוצה מארחת באולם הספורט סנטהי שפירושו: "מקדש", המכיל 2,400 מקומות ישיבה.

==תארים והישגים==
*הליגה ההונגרית:
**אליפות (3): 1987, 1996, 2003
**מקום שני: 1990, 1992, 1997, 2002, 2007, 2008
**חצי גמר: 1985, 1994, 2001, 2006, 2010, 2011, 2012
*הגביע ההונגרי:
**זכייה (7): 1990, 1993, 1994, 1995, 1997, 1998, 2016
**גמר: 1999, 2007
**חצי גמר: 1989, 1992, 1996, 2003, 2008, 2009, 2012

==שחקני עבר==
* אישטוון נמץ
* קאסיב פאוול

==קישורים חיצוניים==

* 

קטגוריה:קבוצות כדורסל הונגריות
ברוכים הבאים לישראל

"ברוכים הבאים לישראל" הוא האלבום השביעי של הלהקה אתניX שיצא ב-1 ביוני 1998. זהו האלבום האחרון שהוציאה אתניX בחברת "הליקון". האלבום כולל את הסינגל "קן של אהבה" ביחד עם הזמר אייל גולן ואת הלהיט "BMW שחורה". ארבעה שירים מהאלבום הגיעו למצעד השנתי תשנ"ח (1998) והגבוה מביניהם למקום 11.

חלק משירי האלבום עוסקים בנושאים סוציאליים, חברתיים ופוליטיים.
==שירי האלבום==

==משתתפים באלבום==
;אתניX
*זאב נחמה - שירה
*תמיר קליסקי - קלידים
*גיל אלון - גיטרה
*גל הדני - תופים
*יורם פויזנר - גיטרות

;משתתפים נוספים
*אבי סינגולדה - גיטרות
*יהודה קיסר - גיטרות
*יוסי יוסף - קלידים
*רוני דדון - דרבוקות
*סמיר שוקרי - כינור
*יגל כוכבי - פח תימני
*בוריס - אקורדיאון
*אייל גולן - דואט בשיר "קן של אהבה"
*שלום אסייג - קטע ראפ ב"BMW שחורה"
*אופירה נגר - קולות רקע
*לדה עזיז - קולות רקע
*שפיק כבהא - דואט בשיר "סידי סאלאם"
*עופרי סלם - קולות רקע
*רוני בראון - מפיק בפועל
*דרור קליסקי - מפיק בפועל

==סינגלים==

במצעד השנתי של רשת ג' בתשנ"ח (1998):
* פתחי לו את לבך - מקום 36
* ב.מ.וו שחורה - מקום 21
* קן של אהבה - מקום 11
* אין כמו אמא - מקום 16

==קישורים חיצוניים==

* [http://www.youtube.com/user/EthnixOfficial/videos שירי האלבום] באתר YouTube
* [http://www.tab4u.com/tabs/albums/265_ברוכים_הבאים_לישראל.html#shirim אקורדים לשירי האלבום] באתר [http://www.tab4u.com/ tab4u]
* [http://shironet.mako.co.il/artist?type=works&lang=1&prfid=176 מילים ואקורדים לשירי האלבום] באתר [http://shironet.mako.co.il שירונט]
* [https://web.archive.org/web/20171201031050/http://mooma.mako.co.il/Discs.asp?ArtistID=1510&AlbumID=2804 האלבום] באתר [https://web.archive.org/web/20171201031050/http://mooma.mako.co.il/ mooma]
* 

קטגוריה:אלבומי אתניX
קטגוריה:אלבומי חברת הליקון
מקס קריצמן

מקס קריצמן (1914 – 23 ביולי 2003) היה עורך-דין, ייצג את חברי האצ"ל ברבים מהמשפטים בתקופת המנדט.

==קורות חייו==
קריצמן נולד בארצות הברית, עלה לארץ בשנת 1921, התחנך בבית הספר תחכמוני בתל- אביב והצטרף לתנועת הנוער בית"ר. אחד המורים שהשפיעו על קריצמן במיוחד היה מרדכי רזיאל, אביו של דוד רזיאל, שרבים מחברי האצ"ל דיברו עליו בהערצה. מורה נוסף שהשפיע עליו היה משה זילברג, לימים שופט בבית המשפט העליון. בלימודיו באוניברסיטה העברית בירושלים, התוודע לפרופ' יוסף קלאוזנר שהיה מקור השראה לתנועות הימין הציוני.

את השכלתו המשפטית רכש קריצמן בבריטניה, קיבל תואר אקדמי והוסמך כבאריסטר. עם חזרתו לארץ הצטרף קריצמן למשרדו של מקס זליגמן מאחר שביקש להתמחות בפלילים, וזליגמן נחשב עורך דין בולט בתחום.

הבריטים זיהו את קריצמן כמקורב לאצ"ל, כפי שמופיע ברשימות המעצר שבאו בעקבות הלשנתו של יעקב חילביץ. אמנם קריצמן לא הופיע כחבר האצ"ל ברשימת ההלשנה של חילביץ, אולם רשימת המעצר כללה לא רק את השמות שמסר חילביץ אלא גם שמות נוספים שהבריטים ראו בהם בעלי קשר לארגון. מלבד מעצר זה במרץ 1944 לזמן קצר, נעצר בשנית בנובמבר 1944 בגל המעצרים שאחרי רצח הלורד מוין למשך כשישה חודשים, ובשלישית נעצר באוגוסט 1947 למשך כשלושה חודשים.

כמו זליגמן, גם קריצמן עשה את עבודתו זו לייצוג חברי האצ"ל בהתנדבות, ואף סייע בהעברת מידע מבין כותלי הכלא אל מפקדת הארגון. קריצמן היה שותף בייצוג מיכאל אשבל ויוסף שמחון שנידונו למוות ודינם הומתק למאסר עולם על- ידי מפקד הצבא, במשפטם של 31 חברי הארגון שנתפסו בחוף בת- ים לאחר פעולה, במשפטו של דב גרונר שנידון למוות, במשפטם של ארבעת חברי הארגון שנידונו למוות במשפט 'ליל ההלקאות' ובמשפטם של חברי הארגון שהיו שותפים לפריצת כלא עכו ונידונו למוות. קריצמן היה שותף לייצוג חברי הארגון בעוד משפטים רבים.

בשנת 1972 ייצג קריצמן את קוזו אוקמוטו, המחבל היפני שהיה שותף לטבח בנמל התעופה בלוד ב-30 במאי 1972 וטען שאינו שפוי.

== לקריאה נוספת ==
*יצחק גוריון, פרקליטיהם של לוחמי חרות, תל- אביב תשל"ג.
* שמעון-ארז בלום, עריכת דין למען מטרה לאומית בימי המרד: השתלבותם של מקס זליגמן ומקס קריצמן במאבק האצ"ל בבריטים בשנים 1945- 1947 בארץ- ישראל המנדטורית, עבודת מוסמך, אוניברסיטת תל אביב 2005.

== הערות שוליים ==

קטגוריה:עורכי דין ישראלים במאה ה-20
קטגוריה:אצ"ל
קטגוריה:ישראלים ילידי ארצות הברית
קטגוריה:בוגרי בית הספר תחכמוני (תל אביב)
קטגוריה:בוגרי אוניברסיטאות ומכללות בממלכה המאוחדת
קטגוריה:אישים הקבורים בבית הקברות ירקון
קטגוריה:ישראלים שנולדו ב-1914
קטגוריה:ישראלים שנפטרו ב-2003
הייאקה (ירח)

הייאקה (Hiʻiaka) הוא הירח החיצוני, והגדול יותר של כוכב הלכת הננסי האומיה.

הייאקה התגלה בשנת 2005 על ידי מייקל בראון והצוות האופטי של מצפה הכוכבים קק, והיה הירח הראשו של האומיה שהתגלה. לאחר גילויו נקרא על שמה של הבת של האומיה במיתולוגיה ההוואית.

רדיוס מסלולו של הייאקה סביב האומיה הוא 49,880 ק"מ ומשך זמן הקפתו סביב האומיה הוא 49.12 יממות.

הייאקה בעל רדיוס של 160 ק"מ ואקסצנטריות של 0.0513.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ירחי האומיה
נאמאקה (ירח)

נאמאקה הוא הירח הפנימי, והקטן יותר של כוכב הלכת הננסי האומיה. נאמאקה התגלה ב 30 ביוני 2005 על ידי מייקל בראון והצוות האופטי של מצפה הכוכבים קק, ונקרא על שמה של הבת של האומיה במיתולוגיה ההוואי.

רדיוס מסלולו של נאמאקה סביב האומיה הוא 25,657 ק"מ ומשך זמן הקפתו סביב האומיה הוא 18.278 יממות.

בהירותו של נאמאקה היא רק 1.5% מבהירותו של האומיה ומסתו היא 0.05% ממסתו של האומיה.

לפי תצפיות פוטומטריות עולה שפני השטח שלו עשויים ברובם מקרח.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ירחי האומיה
אבישר הר-שפי

אבישר הר-שפי (נולד ב-1973) הוא משורר ישראלי, מחנך, עורך ספרותי וד"ר לספרות הזוהר.

==ביוגרפיה==
הר-שפי הוא בנם של דב, בעל מפעל אריזות בבית-אל, ופעיל מנהיגות יהודית, וד"ר בטחה הר-שפי, מרצה לתלמוד בהיברו יוניון קולג'. הוא אחיה של מרגלית הר-שפי ונכדם של הרב פרופ' פינחס פלאי ופנינה פלאי. למד בישיבת ההסדר קריית שמונה ולאחר מכן אצל הרב שג"ר בישיבת שיח יצחק. בשנת 2010 אושרה עבודת הדוקטורט שלו בנושא "'מלכין קדמאין': מיתוס מלכי אדום בספרות הזוהרית", בהנחיית פרופ' צבי מרק בחוג לספרות באוניברסיטת בר-אילן.

בשנת 2004 פורסם ספר שיריו הראשון "סוסי אש" ובשנת 2006 ערך את האנתולוגיה "עד פתח הגן - איורי נחום גוטמן ומשוררים עבריים בעקבות התנ"ך" (הוצאת אבן חושן) ואת קובץ המאמרים של ישיבת שיח יצחק: "גשם: על תעניות וגשמים בעקבות מסכת תענית" (תשס"ד). בשנת 2022 פורסם ספרו "הסיפור הפועל: עיונים חדשים בסיפור החסידי" בהוצאת אוניברסיטת בר-אילן.

בעבר ערך את כתב העת משיב הרוח לשירה יהודית ישראלית ועורך את כתב העת "עתר". מלמד חסידות וקבלה בישיבת שיח יצחק, בבית מורשה בירושלים ובמכללת יעקב הרצוג. בשנת 2014 היה שותף בייסוד בית המדרש "זוהר חי" ללימוד הזוהר ותורת הסוד היהודית. נשוי למשוררת סיון הר-שפי.

==ספריו==
* סוסי אש, הוצאת שוקן, תשס"ד 2004
* אל אשר לו אחוזת הארץ, הוצאת 62, 2015
* 
* סיון ואבישר הר שפי, אנחנו שבקרוב נהיה, הוצאת משיב הרוח, 2019.
* 

==קישורים חיצוניים==

* 
* צור ארליך, [http://tsurehrlich.blogspot.co.il/2010/03/blog-post_9581.html היינו כחומלים: על 'סוסי אש' לאבישר הר-שפי], הופיעה במקור ראשון, 18 ביוני 2014.
* 

קטגוריה:בוגרי ישיבת ההסדר קריית שמונה
קטגוריה:בוגרי ישיבת שיח יצחק
קטגוריה:בעלי תואר דוקטור מאוניברסיטת בר-אילן
קטגוריה:משוררים ישראלים
קטגוריה:משפחת מרדכי הכהן
קטגוריה:עורכים ספרותיים ישראלים
קטגוריה:ישראלים שנולדו ב-1973
קטגוריה:תלמידי הרב שג"ר
ברזל ואבנים

ברזל ואבנים הוא אלבומו השלישי של נעם רותם שיצא בשנת 2011. האלבום זכה לביקורות חיוביות, וזכה בתואר אלבום השנה הישראלי של וואלה! לשנת תשע"א.

== מוזיקה ומילים ==
הסגנון המוזיקלי של האלבום נע בין "ניו ווייב" או רוק אלטרנטיבי של שנות ה-80 (כמו בשירים "עמוק הלילה" ו"קראת לי קין") לבין רוק קלאסי (כמו בשיר הנושא וב"עיר שלא נרדמת"). את המיקס לאלבום עשה המפיק הבריטי גארת' ג'ונס שעבד בין היתר עם דפש מוד, ניק קייב ואינטרפול, שעזר להעניק לאלבום את הסאונד "האייטיזי" שלו.

מבחינה טקסטואלית רותם התרחק מכתיבה אישית שאפיינה את אלבומו הקודם, והתרכז בכתיבה על דמויות בסיטואציות שונות ומגוונות. מאובדן של ילד (בשיר "מדברים על הילד") או חיילת שמשרתת בשטחים (בשיר "נטלי"). השיר "נטלי" נכתב בהשראת סרט דוקומנטרי ששמו "לראות אם אני מחייכת" של תמר ירום, שמתעד חוויות של חיילות ששירתו בשטחים. יוצא דופן באלבום הוא השיר "הכיתה שלנו" שהוא היחיד שלא נכתב על ידי נעם רותם. הוא נכתב במקור על ידי הזמר-יוצר הפולני יאצק קצ'מרסקי. רותם התאים את מילות השיר למציאות העכשווית הישראלית, למרות שהשיר נכתב במקור על פולין הקומוניסטית של שנות ה-70.

== ביקורות ==
האלבום זכה לביקורות חיוביות. עינב שיף כתב באתר האינטרנט וואלה! ש"הדיוק, הכנות והאמפתיה לכאב האנושי הופכים את "ברזל ואבנים" של נעם רותם ליצירה מטלטלת שהיא גם אלבומו הטוב ביותר". ב-ynet תימורה לסינגר נתנה לאלבום ארבעה כוכבים מתוך חמישה וציינה ש"דרכו המוזיקלית המקורית והמקצוענית (של נעם רותם), ממשיכה לגרות את האוזן באפשרויות.". בן שלו מעיתון "הארץ" ציין שהאלבום "אינו חף מהמגרעות של הג'אנר (ז'אנר הרוק הישראלי), ובכל זאת מצליח להישמע רלוונטי, סוחף מעניין ואפילו מצוין"

== רשימת השירים ==

==השתתפו בהקלטות==
*נועם רותם - שירה, גיטרות, כלי הקשה, פסנתר, קולות
*אביחי טוכמן - בס, קולות, טמבורין, קלידים, כלי הקשה, תופים
*אסף תלמודי - פסנתר, המונד, קולות
*אדם שפלן - גיטרות, קולות
*ניר וטשטיין - תופים
*אור בהיר - גיטרות
*הילה גנות-טוכמן - קולות
*אלדד גואטה - סינטי
*יואב שושני - גיטרות
*אביב בוגן - כלי הקשה
*דני מאיר - עיצוב סאונד ואפקטים
*אסף אמדורסקי - פסנתר, סינטי-סטרינגס

== קישורים חיצוניים ==

* 
* 
* 

== הערות שוליים ==

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי 2011
קטגוריה:אלבומי נועם רותם
קטגוריה:אלבומי חברת נענע דיסק
50 אירו-סנט

שמאל
50 אירו-סנט הוא מטבע אירו בעל העריך השלישי בגודלו במחזור. מטבע זה עשוי סגסוגת מהסוג זהב נורדי. כמו מטבעות נוספים בגוש האירו, צד הנושא של המטבע נושא עיצוב ייחודי לכל מדינה המנפיקה אותו, ועל כן נקרא גם הצד הלאומי, ואילו צד הערך משותף ונושא עיצוב של מפת אירופה יחד עם העריך.

==מידות==
קוטרו של המטבע הוא 24.25 מ"מ עוביו 2.38 מ"מ ומשקלו 7.8 גרם.

==שוליים==
השולים של המטבע בעלי חריצים אשר משמשים לזיהוי המטבע על ידי לקויי ראייה.

==צד הערך==
בצד המשותף של המטבע מוטבעת מפת אירופה ועל גביה עריך המטבע באלפבית לטיני. בצדה הימני של הטבעת החיצונית מוטבעים 12 כוכבים, המסמלים את 12 הכוכבים בדגל האיחוד האירופי, והם מצומדים ומחוברים בקווים. מימין מופיעים ראשי התיבות של האמן של האמן שעיצב את צד הערך של המטבע, לוק לואיקס. עד שנת 2007 הוטבעה על הצד המשותף מפה שכללה את מדינות האיחוד האירופי בלבד, אולם בעקבות הצטרפותן של 10 מדינות נוספות לאיחוד הורחבה המפה לאירופה כולה.

==הצד הלאומי==
{| class="wikitable"
|-
! מדינה !! תיאור
|-
|אוסטריה || מוטבע אולם תצוגה אדריכלי הנמצא בווינה, יחד עם ערך המטבע ודגל אוסטריה, הנמצא בצד.
|-
|איטליה || מוטבע פסלו של מרקוס אורליוס שהיה קיסר האימפריה הרומית.
|-
|אירלנד || מוטבע סמל אירלנד ושם המדינה באירית - "Éire".
|-
|אסטוניה || מפת אסטוניה ושם המדינה באסטונית - "EESTI"
|-
|בלגיה || דיוקנו של מלך בלגיה אלברט השני.
|-
|גרמניה || שער ברנדנבורג
|-
|הולנד|| דיוקנה של ביאטריס, מלכת הולנד
|-
|יוון || אלפתריוס וניזלוס ראש ממשלת יוון
|-
|לוקסמבורג || דיוקנו של אנרי, הדוכס הגדול מלוקסמבורג
|-
|מלטה || סמל מלטה
|-
|סלובניה || הר טריגלב, ההר הגבוה ביותר בסלובניה, הנחשב לסמל בסלובניה. בנוסף כתוב בסלובנית "Oj Triglav moj dom" (הו, טריגלב, הבית שלי) וכן כתוב "סלובניה".
|-
|סלובקיה || טירת ברטיסלאבה
|-
|ספרד || תמונתו של מיגל דה סרוואנטס מגדולי היוצרים בשפה הספרדית
|-
|פורטוגל || החותם המלכותי
|-
|פינלנד || סמל פינלנד
|-
|צרפת || אישה זורעת זרעים בשדה ומאחוריה קרני השמש. באמצע צד ימין יש את שנת ההטבעה ואת האותיות FR שמהווים ראשי תיבות של הרפובליקה הצרפתית סמל זה הוטבע גם על הפרנק צרפתי
|-
|קפריסין || הספינה קירניה
|-
! colspan="2" | מדינות שאינן באיחוד האירופי אך הן חלק מגוש האירו ובעלות עיצוב משלהן

|-
|קריית הוותיקן|| - משנת 1999 עד שנת 2005 הוטבעה תמונתו של האפיפיור יוחנן פאולוס השני. בשנת 2006 הוטבע סמל קריית הוותיקן ומשנת 2007 מוטבעת תמונתו של האפיפיור בנדיקטוס השישה עשר.
|-
|מונקו || משנת 2002 עד שנת 2005 הוטבע החותם המלכותי של מונקו, משנת 2006 מוטבע המונוגרמה של אלבר השני, נסיך מונקו.
|-
|סן מרינו || שלושת המגדלים של סן מרינו המגדלים נמצאים על דגל סן מרינו ועל סמל סן מרינו
|-
! colspan="2" | מדינות שקבעו עיצוב לאירו עוד לפני שהוא היה המטבע הרשמי שלהן
|-
|ליטא || סמל ליטא
|-
|לטביה || סמל לטביה
|}

==ראו גם==
*אירו
*20 אירו-סנט
*1 אירו
*2 אירו
*10 אירו-סנט
==קישורים חיצוניים==

קטגוריה:אירו
נטליה דיל

נטליה גויאנס דיל אוריקו (בפורטוגזית: Nathalia Goyannes Dill Orrico; נולדה ב-24 במרץ 1986) היא שחקנית קולנוע, טלוויזיה ותיאטרון ברזילאית, המוכרת מתפקידיה בטלנובלות "שדרות ברזיל" <small>(2012),</small> "חופש, חופש" <small>(2016),</small> "רוק סטאר" <small>(17-2016)</small> ו"מלכת הקצפת" <small>(2019).</small>

== ביוגרפיה ==
נטליה נולדה בעיר ריו דה ז'ניירו, ברזיל; בתם של הפרופסורים אוולין גויאנס דיל אוריקו ורומולו אוריקו.

== קריירה ==
היא החלה את קריירת המשחק שלה בשנת 2005 בתיאטרון במחזה "A Glória de Nelson" מאת נלסון רודריגז <small>(אנ').</small>

בשנים 2007 - 2009 השתתפה בטלנובלה המצליחה "Malhação". דיל זכתה בפרס הטלוויזיה הברזילאית עבור השחקנית הטובה ביותר עבור תפקידה בטלנובלה.

בשנת 2009 היא לראשונה שיחקה את התפקיד הראשי בטלנובלה "Paraíso".

== חיים אישיים ==
בשנת 2011 היא החלה לצאת עם במאי הקולנוע קאיו סו <small>(בר'),</small> ונישאה לו בטקס אזרחי ב-2013. בני הזוג התגרשו בשנת 2014.

בינואר 2015 במהלך צילומי אופרת הסבון "Alto Astral", היא החלה לצאת עם בן זוגה בסדרה, השחקן סרז'יו גיזה <small>(אנ').</small> הקשר הגיע לסיומו בשנת 2017, לאחר שנתיים ביחד.

בפברואר 2018, דיל החלה לצאת עם המוזיקאי פדרו קורבלו. בשנת 2019 השניים נישאו ואך עברו לגור יחד. ביוני 2020, היא פרסמה כי היא בהריון.

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2007
|יחידת עילית
|נטליה
|
|-
| rowspan="2" |2008
|Feliz Natal
|מרילה
|
|-
|Apenas o Fim
|טיירה
|
|-
|2009
|Alguns Nomes do Impossível
|אריקה
|
|-
|2012
|Paraísos Artificiais
|אריקה
|
|-
|2017
|Por Trás do Céu
|אפארסידה
|
|-
|2018
|Talvez uma História de Amor
|פרננדה
|
|-
|2021
|Um Casal Inseparável
|מנואלה
|
|-
|2022
|Incompatível
|פטריסיה בוצ'י
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2007
|Mandrake
|ולנטינה
|פרק: "Rosas Negras"
|-
|2007 - 2009
|Malhação
|דבורה ריוס
|תפקיד ראשי (עונות 16-14)
|-
|2009
|Paraíso
|מריה ריטה גודוי
|תפקיד ראשי; 163 פרקים
|-
|2009 - 2010
|Dó-Ré-Mi-Fábrica
|ויולה
|סרט טלוויזיה של TV Globo
|-
|2010
|Escrito nas Estrelas
|ויויאן פריירה / ויטוריה נוגיירה
|תפקיד ראשי; 143 פרקים
|-
| rowspan="2" |2011
|Cordel Encantado
|דוראליס "דורה" גרה פקסוטו
|תפקיד ראשי; 112 פרקים
|-
|Aline
|מורטה
|פרק: "Aline: O Musical"
|-
|2012
|שדרות ברזיל
|דבורה מאגאלהאס קווירוס
|תפקיד ראשי; 163 פרקים
|-
|2013 - 2014
|Joia Rara
|סילביה זמפארי האוזר
|תפקיד ראשי
|-
|2014 - 2015
|Alto Astral
|לאורה מרטינז
|תפקיד ראשי; 161 פרקים
|-
| rowspan="2" |2016
|Êta Mundo Bom!
|אנסטסיה
|פרק: "18 de janeiro"
|-
|חופש, חופש
|ברנקה פרטו
|תפקיד ראשי; 67 פרקים
|-
|2016 - 2017
|רוק סטאר
|חוליה מונטיירו / לורנה מונטיירו
|תפקיד ראשי; 179 פרקים
|-
|2018
|Orgulho e Paixão
|אליזבת בנט <small>(אנ')</small>
|תפקיד ראשי; 161 פרקים
|-
|2019
|מלכת הקצפת
|פביאנה רמירז
|תפקיד ראשי; 133 פרקים
|}

==קישורים חיצוניים==

קטגוריה:שחקניות קולנוע וטלוויזיה ברזילאיות
קטגוריה:שחקניות תיאטרון ברזילאיות
קטגוריה:ברזילאים ממוצא איטלקי
קטגוריה:ברזילאיות שנולדו ב-1986
People Show

The People Show היא קבוצת התיאטרון הניסויי הוותיקה ביותר שפועלת כיום באנגליה; מרכזה הוא ב-East End של לונדון.

הקבוצה נוסדה ב-1966 בידי ג'ף נוטאל, ג'ון דרלינג, לורה גילברט ומארק לונג. הצגת הבכורה שלה נערכה במרתפה של חנות הספרים Better Books בדרך צ'רינג קרוס. היא הייתה קבוצת המיצג הראשונה שפעלה בלונדון ולה תפקיד מרכזי בהיסטוריה של התיאטרון האלטרנטיבי הבריטי. 

למרות שחלק מאנשי People Show נעזרים בטקסטים, הרי שזו בעיקר נקודת פתיחה לעבודת אימפרוביזציות שמבצעים האמנים השונים החברים בקבוצה: שחקנים, מוזיקאים, משוררים, וציירים, שמותאמת לחלל בו הם יוצרים את המופע. ב-1969 הם הציגו בתיאטרון רויאל קורט של לונדון. 

בשנת 1982 התמקמה במבנה הקבע בו היא שוכנת כעת: People Show Studios, לשעבר אולם כנסייה ב-Bethnal Green. People Show ממשיכה להיות להקת אמנים שנודדת בבריטניה ויצרה עד היום 123 הפקות - האחרונה שבהן הייתה People Show 123: The Rummage Show, שהופקה במשותף עם אוניברסיטת רוהמפטון ו-ALRA (האקדמיה לאמנויות חיות ומתועדות). 

==קישורים חיצוניים==
* [http://peopleshow.co.uk/ האתר הרשמי של הקבוצה]

==הערות שוליים==

קטגוריה:לונדון: תיאטראות
Hey, Soul Sister

Hey, Soul Sister הוא שיר של להקת הפופ רוק האמריקאית טריין. השיר יצא לאור ב-11 באוגוסט 2009 כסינגל הראשון מאלבום האולפן החמישי של הלהקה, Save Me, San Francisco.

השיר דורג במקום השלישי במצעד הסינגלים האמריקאי בילבורד הוט 100, מכר בארצות הברית מעל ל-5.9 מיליון עותקים והיה לסינגל הנמכר ביותר בחנות האייטונס בשנת 2010 ולסינגל השני הנמכר ביותר בארצות הברית בשנת 2010. גרסת הלייב של השיר זכתה בפרס גראמי.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2009
קטגוריה:שירים באנגלית
קטגוריה:וידאו קליפים מונפשים
קטגוריה:בלדות רוק
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:שירי פלטינה מחומשת ומעלה באוסטרליה
קטגוריה:שירי יהלום בארצות הברית
קטגוריה:זוכי פרס המוזיקה של בילבורד: שירים
קטגוריה:סינגלים בהוצאת קולומביה רקורדס
עיצור מכתשי, מחוכך צידי, אטום

עיצור מכתשי מחוכך צידי אטום נפוץ בשפות מדוברות רבות. סימן ה-IPA לעיצור הוא /tɬ/. כדי לבטא עיצור זה נדרש לבטא את העיצורים [ɬ] ו-[t] בו זמנית.
==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| נאוואטל 
| āxōlōtl 
| [aːʃoːloːtɬ] 
| 'אקסולוטל מקסיקני'
|-
| ספרדית 
| Xóchitl
| [so̞ʧitɬˈ] 
| רק בניב מקסיקני
|}

==ראו גם==

מכתשי, מחוכך צידי, אטום
עיצור מכתשי, מחוכך צידי, קולי

עיצור מכתשי מחוכך צידי קולי מצוי בכמה שפות מדוברות. סימן ה־IPA לעיצור הוא /d͡ɮ/. כדי לבטא עיצור זה נדרש לבטא את העיצורים [ɮ] ו־[d] בו זמנית. העיצור קיים בנאוואחו ובנאוואטל. העיצור היה קיים בשפות השמיות הדרומיות, כדוגמת געז. יש המשערים שצלילה הישן של האות הערבית <big>ض</big> יכול היה להיות עיצור מכתשי מלועלע, מחוכך צידי, קולי ([dɮˤ]). עיצור זה היה קיים בפרוטו-צ'רקסית.

==התרחשות==

==ראו גם==

מכתשי, מחוכך צידי, קולי
עיצור ענבלי, אפי

עיצור ענבלי אפי הוא צליל עיצורי המצוי בחלק מהשפות המדוברות. סימן ה-IPA לעיצור הוא N לטינית גדולה /ɴ/, ובמערכת X-SAMPA הוא נכתב כ-<tt>\N</tt>.

==התרחשות==
{| class=wikitable style=text-align:center;
! שפה !! מילה !! IPA !! משמעות 
|-
| יפנית 
| 日本 nihon
| 
| 'יפן' 
|-
| גרינלנדית 
| paarngorpoq 
| [pɑːɴːoʁpoq̚] 
| 'זוחל'
|}

==ראו גם==

ענבלי, אפי
All I Have

All I Have (בעברית: כל מה שיש לי) הוא שיר של הזמרת ג'ניפר לופז, בשיתוף הראפר אל אל קול ג'יי. השיר יצא כסינגל השני מאלבומה השלישי של לופז This Is Me... Then, וזכה להצלחה רבה במצעדי פזמונים ברחבי העולם. השיר זכה להצלחה רבה ברחבי העולם, כאשר הגיע לצמרות של מצעדי רבים. בנוסף השיר הוא בין השירים המוכרים ביותר של הזמרת. בבריטניה השיר מכר כ-200,000 עותקים, ולכן נכנס היישר למקום ה-2 במצעד הבריטי כאשר שם נשאר ולא הצליח להגיע לצמרת המצעד. השיר נכנס לאינספור מצעדי סוף שנה, אך לא הצליח לכבוש אף צמרת באף מצעד סוף שנה אשר אליו הוא נכנס. המבקרים שיבחו את הזמרת על השיר. השיר הוא השיר האחרון של הזמרת שהצליח להגיע לצמרת המצעד האמריקאי עד היום.

==השיר==
מילות השיר נכתבו על ידי לופז, מקבה רידיק וקרטיס ריצ'רדסון. הכוונה המקורית הייתה לכנותו בשם "I'm Good", אך בשל דמיון לשם שירה הקודם של לופז "I'm Real" הוחלט לכנותו בשם "All I Have". השיר עוסק בפרידה מזוגיות ובהתמודדות הכרוכה עם הזיכרונות היפים והרעים ממנה.

השיר מכיל, דגימה משירה של דברה לואוְז הנקרא "Very Special", השיר הוא שיר מ-1981 שנכתב על ידי ליסה פיטרס ביחד עם ויליאם ג'פרי. לקיחת הדגימה גררה תביעה מצידה של לואוז אשר תבעה את חברות התקליטים "אפיק רקורדס" ו-"סוני מיוזיק", בטענה שחרף העובדה שאלו קיבלו את אישורם של כותבי השיר ושל בעלת זכויות היוצרים עליו, חברת התקליטים אלקטרה, היה עליהן לקבל את גם אישורה כמבצעת. תביעתה של לואוז, שנשענה על חוקי מדינת קליפורניה באשר לפומביות ושימוש מסחרי בדמותו של אדם (Personality rights), נדחתה בטענה שהשימוש שעשו חברות התקליטים נעשה בהתאם לחוק הפדרלי לזכויות יוצרים, והלה גובר על החוק של מדינת קליפורניה. תביעת המשך של לואוז ושל חברת ההפקה שלה ספירט כנגד חברת התקליטים אלקטרה, בעלת זכויות היוצרים על השיר המקורי של לואוז, הסתיימה בדחיית טענותיה של לואוז על רקע מעשה בית דין ובהסדר שפרטיו לא פורסמו בין אלקטרה לספירט.

== וידאו קליפ ==
הווידאו קליפ לשיר צולם בנובמבר 2002, ויצא לאור בינואר 2003. בקליפ נראים לופז ואל אל קול ג'יי כזוג העומד להיפרד, זמן קצר לפני חג המולד. לופז אוספת ואורזת את רכושה מביתם המשותף, והחפצים השונים מזכירים לה את מערכת היחסים עם בן זוגה. בסיום מניחה לופז את המפתח לבית, ארוז כמתנה, מתחת לעץ חג המולד, ועוזבת את הבית. בשובו לבית מוצא אל אל קול ג'יי את המתנה, פותח אותה, וברואו את המפתח הוא מבין כי נעזב ומשליך אותו אל האש שבאח.

== מיקומי שיא ==
השיר זכה להצלחה עולמית רבה, כאשר כבש ראשי מצעדים. השיר הגיע למקום הראשון במצעד הבילבורד האמריקאי, המקום הגבוה ביותר אליו הגיע שיר של לופז מאז הלהיט "Ain't it Funny".

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!בריטניה (BPI)
|כסף
|200,000
|-
!ניו זילנד (RMNZ)
|זהב
|5,000
|-
! colspan="3" |סיכום
|-
!בכל העולם
|
|3,164,000
|}

== קישורים חיצוניים ==

== הערות שוליים ==

קטגוריה:שירי 2002
קטגוריה:סינגלים מ-2002
קטגוריה:שירי ג'ניפר לופז
קטגוריה:שירי אל אל קול ג'יי
קטגוריה:שירים באנגלית
קטגוריה:שירים שנכתבו על ידי אל אל קול ג'יי
קטגוריה:שירים שנכתבו על ידי ג'ניפר לופז
קטגוריה:וידאו קליפים שבוימו על ידי דייב מאיירס
קטגוריה:שירים על כאב לב
קטגוריה:בלדות משנות ה-2000
קטגוריה:בלדות R&B עכשוויות
קטגוריה:מחלוקות הקשורות לדגימת מוזיקה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי זהב בניו זילנד
קטגוריה:סינגלים בהוצאת אפיק רקורדס